text: elektroniske auktioner
  
  publiceret: 2021-04-25 16:35:28+02:00
  Elektroniske auktioner er fx rene internetauktioner. Ved en internetauktion står auktionsfirmaet normalt enten som sælger af varen, eller firmaet fungerer som formidler af salget. Fordi der er en erhvervsdrivende sælger eller formidler, er forbrugeres køb på en internetauktion som udgangspunkt et forbrugerkøb. Det betyder, at købet på en internetauktion er omfattet af Forbrugeraftalelovens regler for fjernsalg. Det sikrer blandt andet køberen en fortrydelsesret. Købet er desuden omfattet af de forbrugerbeskyttende regler i Købeloven, fx om mangler ved varen. 